परामर्श माॅडल ने दिलाया सम्मान
कार्मिक केन्द्रित परामर्श सेवाएं से संबंधित शोध पत्र को मिला पुरस्कार
सिटी रिपोर्टर। भिलाई
बीएसपी के परामर्श अनुभाग में परामर्शदाता के पद पर कार्यरत डॉ. आभा शशि कुमार एवं परामर्श अनुभाग के पूर्व अधिकारी आरपी मिश्रा को मुंबई में सम्मानित किया गया है। उन्हें 28 एवं 29 नवंबर को मुंबई में आयोजित 16वीं राष्ट्रीय कांफ्रेंस एसोसिएशन ऑफ इण्डस्ट्रियल साइकेट्री ऑफ इंडिया में प्रतिष्ठित लक्ष्मी-शांति पुरस्कार प्रदान कर सम्मानित किया गया। उन्होंने शोध पत्र प्रस्तुत किया था।
शोध पत्र कार्मिक केन्द्रित परामर्श सेवाएं-अनुपस्थिति नियंत्रण एवं जीवन गुणवत्ता प्रबंधन में प्रभावी भूमिका विषय पर था। जिसमें बीएसपी द्वारा प्रदत्त मानवीय सेवाओं एवं संयंत्र कर्मियों की विभिन्न समस्याओं के समग्र परामर्श मॉडल आधारित परामर्श सेवाओं का परिचय एवं अनुलाभ के बारे में वर्ष 2010-15 के आंकड़ों का तुलनात्मक अध्ययन किया गया है। उल्लेखनीय है कि कार्मिकों के मानवीय कल्याण के लिए विभिन्न क्षेत्रों में सामाजिक उत्तरदायित्व एवं सकारात्मक योगदान बाबत माइक्रोप्लानिंग कर नियमित रूप से कर्मियों की वैयक्तिक समस्याओं के निराकरण के लिए कई गतिविधियां संचालित की जाती हैं।
जिनमें मुख्य रूप से कार्मिकों एवं आश्रित परिजनों की पारिवारिक असामंजस्य, अलगाव, भरण-पोषण व्यवस्था संबंधी दैनिक परामर्श प्रक्रिया, कार्य स्थलीय अनुपस्थिति, नशाखोरी उन्मूलन, शॉप स्तरीय चेतना जागृति कार्यक्रम आदि आयोजित किए जाते हैं।
hin_Deva hin_Deva kas_Deva hin_Deva hin_Deva hin_Deva